નવસારીમાં લુન્સીકૂઈ વિસ્તારમાં ડો. આંબેડકરની પ્રતિમા સર્કલ આવેલું છે. આંબેડકર સર્કલની આસપાસ લોખંડની ગ્રીલ છે પરંતુ કોઈ ટીખ્ખળખોરે આંબેડકરની પ્રતિમા પાસે દારૂની ખાલી બોટલ ફેંકી દીધી હતી. જેના કારણે દલિત સમાજના લોકોમાં ઘેરા પ્રત્યાઘાતો પડ્યા છે. એડવોકેટ પરેશ વાટવેચા, ભાવેશ પરમાર, એડવોકેટ બિપીનભાઈ રાઠોડ વગેરેએ ગુજરાત દલિત પંચાયત પરિષદના નેજા હેઠળ જિલ્લા કલેકટર રવિકુમાર અરોરાને ઘટનાના સંદર્ભમાં આવેદનપત્ર પાઠવી તેમાં આક્રોશ ઠાલવવામાં આવ્યો છે.